ปลูกป่าทำบุญกับนัททิว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

เรื่อง : ตุ๊กกี้
 
 
ช่วงนี้อากาศแปรปรวนบ่อย แถมยังเกิดปรากฏการณ์ธรรมชาติที่สะท้อนถึงปัญหาโลกร้อน งานนี้นักร้องหน้าใสขวัญใจวัยรุ่น ณัฏฐ์ ทิวไผ่งาม หรือนัททิว เอเอฟ 5 ชวนแฟนคลับจำนวน 100 คน เข้าร่วมทำบุญในโครงการ “เลิฟเอิร์ธ โปรแอคทีฟ...คืนผิวโลกให้สดใส” ที่จัดโดยผลิตภัณฑ์โปรแอคทีฟ โซลูชั่น โดยหนุ่ม “นัท” และแฟนคลับได้เดินทางไปปลูกป่าคืนธรรมชาติสู่ผิวโลก ณ โรงเรียนนายร้อย จปร. จ.นครนายก พร้อมนำของขวัญไปมอบแก่เด็กๆ ผู้ด้อยโอกาส ณ บ้านเด็กอ่อนรังสิต 
สำหรับบรรยากาศการปลูกป่าเป็นไปอย่างสนุกสนาน แม้ต้องเผชิญกับอากาศร้อนๆ แต่หนุ่มนัททิวกับแฟนคลับก็ไม่หวั่น ลงมือปลูกต้นไม้กันอย่างแข็งขัน เผลอแป๊บเดียวต้นกล้าก็ถูกนำไปปลูกในหลุม รอวันเติบโตเป็นต้นไม้ใหญ่คืนความร่มรื่นให้แก่โลก หลังจากปลูกต้นไม้เสร็จ นัททิวก็ชวนแฟนคลับมานั่งพักเหนื่อย พร้อมรับประทานอาหารกลางวันอย่างเป็นกันเอง
เมื่อรับประทานอาหารกลางวันเสร็จก็เดินทางต่อไปที่บ้านเด็กอ่อนรังสิต เพื่อนำสิ่งของบริจาคไปมอบแก่เด็กๆ ผู้ด้อยโอกาส โดยนัทและแฟนคลับได้เล่นเกมสร้างรอยยิ้มให้กับน้องๆ หลังจากสนุกสนานไปพอสมควรแล้ว นัททิวก็คว้าไมค์เปิดมินิคอนเสิร์ตให้น้องๆ ลุกขึ้นมาแดนซ์กระจาย แต่ที่ทำให้นัทออกอาการซึ้งสุดๆ ก็เห็นจะเป็นตอนที่แฟนคลับนำเงินบริจาคจำนวน 1.13 แสนบาท มาร่วมสมทบทำบุญในโครงการ “เลิฟเอิร์ธ โปรแอคทีฟ...คืนผิวโลกให้สดใส” โดยมอบให้กับมูลนิธิบ้านเด็กอ่อนรังสิต
ณัฏฐ์ ทิวไผ่งาม กล่าวว่า รู้สึกดีใจมากที่ได้เป็นส่วนหนึ่งในการอนุรักษ์ธรรมชาติ เพื่อให้โลกกลับมาสดใสเหมือนเดิม เพราะในปัจจุบันปัญหาสิ่งแวดล้อมถือเป็นปัญหาหลักที่ทุกคนควรให้ความสนใจเป็นอันดับต้นๆ 
“โลกของเราเริ่มประสบปัญหาภัยพิบัติจากธรรมชาติ นัทคิดว่าสิ่งเหล่านี้คือสัญญาณที่โลกส่งถึงเราว่า ถึงเวลาแล้วที่เราควรจะหยุดทำลายโลก หันมาใส่ใจสิ่งแวดล้อม ต้นไม้ที่นัทและแฟนคลับปลูกในวันนี้ มันอาจเป็นแค่จุดเล็กๆ แต่ถ้าทุกคนร่วมกันปลูกต้นไม้ 60 ล้านคน เท่ากับ 60 ล้านต้น แค่นี้โลกของเราก็จะกลับมาน่าอยู่เหมือนเดิมครับ สุดท้ายนัทอยากเชิญชวนให้ทุกคนหันมาใส่ใจสิ่งแวดล้อม ช่วยกันคนละไม้ละมือเพื่อโลกของเรานะครับ” 
ด้าน สุมณี วัฒนา กรรมการผู้จัดการผลิตภัณฑ์โปรแอคทีฟ โซลูชั่น กล่าวว่า การริเริ่มกิจกรรม “เลิฟเอิร์ธ โปรแอคทีฟ...คืนผิวโลกให้สดใส” เพราะทีมงานเห็นความสำคัญของปัญหาสิ่งแวดล้อมมาโดยตลอด และหลังจากนี้จะมีการสานต่อโครงการเรื่อยๆ โดยจะไปทำการปลูกป่าในจังหวัดอื่นๆ เพื่อคืนผิวโลกให้สดใส เพื่อปลุกจิตสำนึกให้คนไทยหันมาใส่ใจสิ่งแวดล้อม